Ontmoet ons Hoof | Hoërskool Brackenfell
Eksamenrooster / Assesseringsplan / NCS Eksamenrooster
Vakkeuses – 2019
Aktiwiteite – Sport ( 2018 Wedstrydbepalings)
Home Page | Ontmoet ons hoof
Ek is Jannie Muller, 29 jaar reeds verbonde aan die Hoërskool Brackenfell en vanaf 2017 die vyfde hoof van Brakkieland.
Ek het hier begin in Januarie 1989, pas getroud en vars uit die weermag. Onder die bekwame leiding van my Lewenswetenskappe vakhoof, Mev Eda Visser, en die destydse skoolhoof, Mnr Ossie Theron, is ek toegelaat om te ontwikkel en te groei en my passie vir sport uit te leef. Later jare is ek bevorder tot Departementshoof en in 2006 is ek aangestel as Vise-hoof : Sport. Met die aftrede van Mnr Mouton, destydse adjunkhoof (in 2011), is ek bevorder tot Adjunkhoof.
Ek was bevoorreg om saam met Mnr Pretorius en Mnr Koopman te werk en het baie ondervinding opgedoen. Onder Mnr Pretorius se leiding het ons skool nuwe hoogtes bereik en baie suksesse behaal.
Die laaste 10 jaar, as deel van die skool se Bestuurspan, het my die geleentheid gebied om deel te wees van die ontwikkeling en suksesse van Hoërskool Brackenfell.
Ek wil van hierdie geleentheid gebruik maak om vir Mnr André Pretorius en die Beheerliggaam te bedank vir hul ondersteuning en die vertroue wat hulle in my gestel het. Ek is dankbaar en voel nederig om in 2017 Mnr Pretorius se plek te vul en ek dra die volgende skrifgedeelte in my hart: Wees sterk….wees vasberade….kyk nie angstig rond nie, want ek is jou God.
Een van my doelwitte is om die skool se dissipline te verbeter en om seker te maak dat die waardes daar gestel word wat ons meer respekvol teenoor mekaar sal laat optree. Met die bekwame ondersteuning van ons adjunkhoofe, Mev Potgieter en Mnr Benadie en die samewerking van die Skoolbestuurspan sien ek daarna uit om Hoërskool Brackenfell tot nuwe hoogtes te lei.
(Die skoolhoof van die skool in die gemeenskap vir die gemeenskap)
4de Kwartaal Nuusbrief
Nuusbrief vir Kwartaal 3
Hersiene Gedragskodes – 2018
Tweede Kwartaal Nuusbrief
Brief vanaf Stellenbosch Universiteit
2 BRAKKIE LEERDERS BLINK UIT
© 2019 Hoërskool BRACKENFELL High School